ፕሬዚዳንት ኦባማ የኢትዮጵያ መንግሥት በዴሞክራሲያዊ መንገድ የተመረጠ ነው ሲሉ፣ ነፃና ተዓማኒነት የነበረው ምርጫ ተካሂዷል አላሉም፡፡ በአፍሪካ ኅብረት ማንዴላ አዳራሽ ንግግር ሲያደርጉ ይህንኑ ጉዳይ አፅንኦት በመስጠት በአፍሪካ ነፃና ተዓማኒነት ያለው ምርጫ እንዲከናወን ጥሪ አቅርበዋል፡፡ የአፍሪካ ኅብረት የምርጫ ታዛቢ ቡድን መሪም ምርጫው በሰላም መጠናቀቁን ገልጸው፣ ነፃና ተዓማኒ ስለመሆኑ ግን እንደማያውቁ መናራቸው አይዘነጋም፡፡ ምርጫ ዴሞክራሲያዊ ሥርዓትን ለመገንባት የሚረዳ ጥሬ ዕቃ ቢሆንም፣ በሁሉም ወገኖች መግባባት ላይ ካልተደረሰበት አወዛጋቢነቱ ይቀጥላል፡፡ ኢትዮጵያ ሕገ መንግሥቷ ተከብሮ ሁሉም ወገኖች በእኩልነት የሚወዳደሩበት ምርጫ ለማምጣት ምን ያህል ርቀት መኬድ አለበት?
